google/wiki40b huggingface dataset:
Réunionnatthegre

Biologi

Faktaopplysninger om artens biologi eksisterer nærmest ikke, men den hevdes å ha vært større enn nankinghegren. Arten skal i mindre grad ha hatt adapsjoner for en terrestrisk tilværelse enn sine nærmeste slektninger på Mauritius (mauritiusnatthegre) og Rodrigues (rodriguesnatthegre), men i større grad vært tilpasset et liv på vingene. Den ble sist observert i 1674.
Teksterprisen

Teksterprisen deles ut til audiovisuelle oversettere som har utmerket seg ved fremragende oversettelse for fjernsyn, kino, dvd eller video.
Prisen ble etablert og delt ut første gang i 2005. Den deles hvert år ut av Norsk audiovisuell oversetterforening, vanligvis samtidig med feiringen av oversetternes skytshelgen Hieronymus og utdelingen av Bastianprisene, Bokhandelens faglitterære oversetterpris og Ordbokprisen.
Både enkeltprogrammer og hele serier kan være grunnlag for tildelingen. Juryen kan også gi prisen til en audiovisuell oversetter som gjennom lengre tid har utmerket seg ved fremragende arbeid, eller en person som på andre måter har bidratt sterkt til å fremme audiovisuell oversettelse som fag.
Frist for innmelding av kandidater til prisen er 1. juli hvert år. Juryen for prisen skal bestå av fem medlemmer, to utnevnt av NAViOs styre, to utnevnt av AViOF – Audiovisuelle oversetteres fonds styre og ett eksternt jurymedlem med relevant kompetanse utnevnt av NAViOs styre. 
Teksterprisen består av 20 000 kroner og et litografi.

Tekstiaden

I 2017 bestemte NAViOs årsmøte at Tekstiaden skulle erstatte den tradisjonelle Teksterprisen som et prøveprosjekt i tre år. Om den deretter blir permanent, vil foreningens årsmøte avgjøre i 2020.
Tekstiaden skiller seg fra den tradisjonelle teksterprisen ved at alle som vil kan melde seg på, og i stedet for å basere seg på juryering av nominerte kandidater, er Tekstiaden en konkurranse der alle deltakerne oversetter og tekster den samme videosekvensen innenfor samme tidsperiode.
Estrandia grandaeva

Utseende

Estrandia grandaeva er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Estrandia grandaeva er den eneste norske arten fra denne slekten, så forveksling med andre arter skulle ikke by på et problem. Men den er av ytre utseende svært lik Neriene peltata og kan vel også lett forveksles med andre i slekten Neriene. Flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Sven Svane

«Sven Svane» er en folkevise av den typen vi kaller middelalderballader. I TSB katalogen er den typologisert som TSB E 52. Visa finnes også i Danmark (DgF 18) og Sverige (SMB 205). Visa kalles også Gåtevisa og den har vært populær i forskjellige varianter over storparten av landet helt opp mot vår tid. Den engelske balladen «Riddles Wisely Expounded» (Child 1) er en tilsvarende type.
Denne sekvensen med gåter og svar er egentlig bare et avsnitt i en mye lengre vise som kalles Sven Vondved. Visa er trykt i Kjempeviseboka fra 1695.
Visa forteller at Sven Vondved sitter og spiller på en gullharpe da mor hans kommer inn og  sier at han heller burde dra ut og slåss med kjemper enn å klimpre på en harpe. Dermed drar han ut og dreper en rekke kjemper før han møter vandringsmannen som utfordrer ham til gåtestrid. Langt om lenge kommer han hjem igjen. Der dreper han femten trollkjerringer og moren sin med det samme. Deretter setter han seg til å spille harpe igjen og finner seg til slutt en kjæreste.
Svein Svane var en av Bokken Lassons favorittviser og hennes versjon er trykt i Den røde store viseboka, Egner,Gjelseth, Prøysen og Siem (red.), Oslo 1968
Taket

Om filmen

Taket vant en OCIC Award ved Filmfestivalen i Cannes og ble i tillegg nominert til Gullpalmen. Den ble året etter belønnet med Nastro d'Argento («sølvbåndet») for beste manus av Interesseorganisasjonen for italienske filmfotografer.
Taket ble ikke en like stor suksess som Sicas tidligere filmer og det skulle derfor ta fire år til hans neste film.
VGs anmelder gav den terningkast fem.
US Open 1993 (tennis)

US Open 1993. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 1993 ble arrangert i perioden 30. august til 12. september. Pete Sampras beseiret Cedric Pioline i herrefinalen i single og Steffi Graf vant damefinalen over Helena Sukova.
Strömsholm

Strömsholm er et tettsted i Hallstahammar kommune i Västmanlands län i landskapet Västmanland i Sverige. I 2010 hadde tettstedet 664 innbyggere.
Lengst i sør, ved Mälarstranden, ligger Strömsholms slott og Strömsholmsområdet som i dag er et hippologisk senter med blant annet årlige hestekonkurranser. Dette stammer fra det stutteriet som ble anlagt her i 1621 for å forsyne den svenske arméen med hester. Fram til 1968 hadde armeens skole for utdanning i ridning og kjøring her. Nå drives Ridskolan Strömsholm helt i sivil regi. Her ligger det blant annet en internatskole/gymnas med rideopplæring, samt en filial av Sveriges lantbruksuniversitet med hippologiutdanning. I juni hvert år arrangeres her galoppløpet Svenskt Grand National og de populære Strömsholmstävlingarna.

Natur

Området har en meget rik flora og et interessant fugle- og dyreliv. Dette gjelder også engene ved Ladugårdssjön, der store mengder sangsvaner, ender, gjess og vadefugler raster på vårtrekket. Bak Strömsholms slott finnes det ride- og turstier.
Acenaftylen

Acenaftylen
er en polysyklisk aromatisk hydrokarbon som består av naftalen med en olefin bru som forbinder karbonatom nummer 1 og 8. Det er en bestanddel av tjære. Reduksjon av olefinet gir den beslektede forbindelsen acenaften.
Klarabrannen i Stockholm 1751

Klarabrannen i Stockholm 1751 (svensk Klarabranden) var en bybrann som brøt ut på Norrmalm. Brannen er datert til lørdag 8. juni, som tilsvarer lørdag 19. juni etter den gregorianske kalender (som Sverige innførte 1753). Den fikk navn etter Klara Kyrka, som brant ned til grunnen. Brannen ble en katastrofe. Den herjet en stor del av datidens bebyggelse på Norrmalm, 221 gårder ble helt ødelagt, og rundt 1000 mennesker ble ble husville. Brannen spredte seg til Södermalm og regnes som den mest voldsomme brannen som har rammet Stockholm.

Forløpet

Brannen ble varslet med kirkeklokker litt etter 12 middag. Det blåste storm. Ilden spredte seg meget raskt med vinden (mot sør, senere mot sørvest). Derimot lyktes folk i å begrense ilden der de hadde sidevind eller vinden i ryggen enda de knapt hadde andre redskaper enn små håndsprøyter, lærbøtter, økser og brannhaker. Den nyinnsatte kong Adolf Fredrik deltok selv aktivt i slukningsarbeidet.
Hvor brannen nøyaktig begynte var i begynnelsen usikkert, men det var i kvartalet vest for Drottninggatan hvor det brant. Etterpå ble det fastlagt at det begynte i fargeriet Blå Handen hos fargeren John Mauritz Engerwiller. Hans eiendom lå på det stedet hvor dagens varehus Åhléns City finnes.
Ilden nådde Klara kyrka. Tårnet brant som en fakkel og styrtet sammen, likeså med kirkehvelvet. Kirken brant ned til grunnen, men klokkeren Petter Tideman greide å redde ut kirkesølvet. Heten var så voldsom at gravsteinene inne i kirken sprakk og falt ned i gravene. Kirkeklokkene smeltet og ble senere gjenfunnet som store jernmalmklumper. En del av takets kobberplater fløy glødende over Riddarfjärden (en arm av Mälaren), minst en halv km i sørvest og helt fram til Södermalm hvor de sammen med gnistregnet tente på bygninger ved Skinnarviksberget. Deretter spredte brannen seg over Hornsgatan, da som nå bydelens hovedåre, mot Zinkensdamm og gårderne ved Hornskroken.
Brannen utviklet seg til en ildstorm, og hele Klara var et flammehav, og kan sammenlignes med ildstormene som kom i forbindelse med bombingen av tyske byer under den andre verdenskrig. Da kvelden kom lå store deler av Klara forsamling fra Drottninggatan og ned til Klara sjö i ruiner. Klara sjös strandlinje lå ved den tiden lengre østover, omtrent i Vasagatans strekning. Brannen flammet opp igjen og igjen, og stormet fortsatt. Først ved tretiden om søndagsmorgenen var brannen under kontroll. Det rådde panikk. Det var mistanke om at brannen var påsatt og mordbrann.
Xiangshan (Huaibei)

Xiangshan (kinesisk: 相山区; pinyin: Xiàngshān Qū) er et bydistrikt i provinsen Anhui i Folkerepublikken Kina. Det ligger i byprefekturet Huaibei.
Det har et areal på 83 58 km² og teller ca. 330.000 innbyggere (2004).
Innbyggerinitiativ

Et innbyggerinitiativ, borgerinitiativ eller folkeinitiativ er en funksjon i et demokrati der en bestemt mengde underskrifter kan utløse folkeavstemning om et lovforslag eller lignende. Man skiller mellom direkte og indirekte initiativer, der direkte initiativer blir lagt ut til folkeavstemning direkte, mens et indirekte initiativ først blir behandlet av den gjeldende beslutningstagende forsamling. Dersom forslaget ikke blir vedtatt der blir det lagt ut til folkeavstemning. Innbyggerinitiativer er et sentralt element i direkte demokrati.
Innbyggerinitiativ er mye brukt i Sveits og i enkelte delstater i USA og Tyskland. I Norge finnes det ingen ordninger med rene innbyggerinitiativ, men kommuneloven åpner for såkalte dagsordeninitiativer der et forslag ikke har mulighet for å bli lagt ut til folkeavstemning, men kun bli behandlet i kommunestyret.
Paracarystus

Utseende

Små til middelsstore (vingespenn gjerne 20-30 millimeter), brune smygere, på oversiden er det none lyse flekker på forvingen. På undersiden er bakvingen nærmest sølvgrå med brune tegninger, forvingen har samme farge i spissen.

Levevis

De aller fleste har larver på gress eller andre enfrøbladete planter.

Utbredelse

Slekten er utbredt fra Mexico til Argentina.
Stinga

Utseende

Små til middelsstore (vingespenn ca. 30 millimeter), brunlige smygere. Oversiden er brun med store, oransje felter, i spissen av forvingen kan det være et par hvite flekker. Undersiden av forvingen er brunoransje med brun spiss og et par hvite flekker. Bakvingen er brun, gjerne litt grønnlig, med et vinklet, hvitt tverrbånd, gjerne også en hvit lengdestrek ved roten.

Levevis

Disse smygerne lever gjerne på gressmarker over tregrensen, men også på lysninger i skogen lenger nede. De voksne hannene, som flyr tidlig på våren, forsvarer territorier på bakketopper. Larvene utvikler seg på ulike gress-arter.

Utbredelse

Slekten er utbredt i det sørvestlige USA og i Mexico.
15. april

Navnedag

Ove, Odin, Odd, Oda
Aldrimer.no

Organisasjon og finansiering

Domenet (til nettstedet) eies av LOGOS MEDIA LIMITED, et norskregistrert utenlandsk foretak som er registrert i Enhetsregisteret for å drive «Selvstendig kunstnerisk virksomhet innen litteratur, samt produksjon av film, video og fjernsynsprogrammer og fotografvirksomhet (...)».

Finansiering

Klassekampen skrev i 2015 at «Prosjektet er sponset med til sammen fem millioner kroner av investor Christen Sveaas, skipsreder Erling Lorentzen, Hans Herman Horns stiftelse, Leif Høegh Stiftelse og Steensland-fondet». Hver av deltagerne har bidratt med en million hver. Senere har Horn og andre bidratt ytterligere, slik at støtten våren 2016 var på over 10 millioner.
I april 2016 publiserte nettstedet Medier24 en artikkel av Kjetil Stormark der han fortalte at 1,5 millioner kroner hadde blitt brukt på «betalt markedsføring ved lanseringen av våre dokumentarfilmer. Det er mye penger. Penger vi heller ville ha foretrukket å bruke på journalistisk innhold, framfor distribusjon. Men må vi, så må vi». Pengene er blitt brukt til spredning av innhold via sosiale medier. Også andre medier bruker til dels betydelige midler på denne type markedsføring.
Samiske geografiske navn i Saltdal

Samiske geografiske navn i Saltdal (knr 1840) angir stedsnavn i Saltdal kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner. Saltdal ligger i tradisjonelt pitesamisk område, men blir offisielt normert etter lulesamisk ortografi.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare lulesamisk er tatt med i denne oversikten for Saltdal kommune.
Baby Face (sang fra 1926)

«Baby Face» er en amerikansk sang med melodi av Harry Akst og tekst av Benny Davis. Den ble publisert i 1926.
«Baby Face» har blitt spilt inn av mange plateartister på den tiden og siden dengang, deriblant Al Jolson og The Revelers.
The Revelers (under navnet The Merrymakers) spilte inn sin versjon 23. juli 1926 (Brunswick 3289).
Den ble fremført av Larry Parks (dubbet av Al Jolson) i spillefilmen Hele verdens sanger (Jolson Sings Again) (1949).
Som «Jazz Age»-sang ble «Baby Face» fremført av Julie Andrews i filmmusikalen Thoroughly Modern Millie (1967).

Norske versjoner

Ove Thue har skrevet en norsk tekst. Den norske tittelen er «Engleblikk». Brødrene Thue D. E. har spilt inn sangen som nummer to i en medley sammen med «Det var tider det» («Those Were the Days»). Den ble utgitt på LP-platen Gammalpop 1 (Tambourine TAM 1000) i 1974. Produsent var Trygve Thue.
Gunnar Jørstad har også skrevet en norsk tekst. Den norske tittelen er «Baby sveis». Cathy Ryen og Lars Børke har spilt inn sangen. Den ble utgitt på LP-platen Vind fra vest (Studio B) BLP 3002 fra 1982. Produsent var Lars Børke.
Klubbin (Fugloy)

Klubbin (621 moh.) er et fjell på Færøyene. Det er det høyeste fjellet på Fugloy, den østligste av øyene, og er Færøyenes 94. høyeste fjell. Fjellet ligger ikke langt fra bygda Kirkja, og fra toppen har man panoramautsikt over store deler av Norðoyar. Navnet Klubbin betyr «Klubben».
Hamar lærerhøgskole

Hamar lærerhøgskole var en høgskole for lærerutdanning, etablert i Hamar i 1867 under navnet Hamar offentlige lærerskole. Skolen ble i 1994 fusjonert inn i Høgskolen i Hedmark.
Skolen ble opprettet ved stortingsvedtak i 1866. Den fikk navnet Hamar lærerskole i 1967, deretter navnet Hamar lærerhøgskole fra 1981 til 1994.
Skolen ble nedlagt i 1937 og undervisningen flyttet til Elverum. Skolen ble gjenåpnet i 1945.
Prosopocoilus (Cyclotropus) sericeus

Utseende

En middelsstor (hannene 20-36 millimeter), brunsvart hjortebille, kroppen vanligvis tett dekket av lysbrune, hårlignende skjell. Hannen har forholdsvis korte, sigdformede, sagtakkede kjever,store hanner har lange kjever med tenner bare i spissen. Hodet er stort og bredt, pannen er litt vagt, V-formet uthulet i midten. Hodet har en butt tann på hver side bak fasettøynene. Antennene har en tre-leddet vifte. Pronotum er betydelig bredere enn langt, rundet. Beina er brune. Hunnen er noe mindre enn hannen, uten forstørrede kjever, kroppsformen bredere, hodet og pronotum tett og fint punktert, gjerne med en blank midtstripe uten skjell.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt i Thailand, Malaysia, på Sumatra og Borneo.
Monstropalpus

Utseende

Xylorhizini er middelsstore til nokså store, brunspraglete trebukker. Kroppen er langstrakt og sylindrisk.
Artene har svært effektive kamuflasjefarger, sammen med en noe uregelmessig kroppsform gir det dem veldig god kamuflasje.

Levevis

Som de fleste andre trebukker borer larvene i ved.

Utbredelse

Arten lever i Papua Ny-Guinea.
Kristian Thulesen Dahl

Bakgrunn

Han vokste opp i Nørre-Snede som sønn av et lærerpar. Broren Jens Henrik Thulesen Dahl ble også valgt til Folketinget i 2011. Etter studentereksamen ved Tørring Gymnasium i 1988 tok han mastergrad i bedriftsøkonomi og forretningsjus (cand.merc.jur.) ved Aalborg Universitet i 1995. Han avtjente verneplikten ved artilleriet i Skive 1988–1989, og har siden vært konstabel i reserven. Ved siden av sine politiske forpliktelser har han vært styremedlem i Danmarks Nationalbank siden 2008.
Broren beskriver ham som nasjonalromantisk.

Karriere, politikk

Kristian Thulesen Dahl deltok på sitt første landsmøte i Fremskridtspartiets Ungdom som 13-åring, og satt senere som formann i organisasjonen 1991–1995. Han var medlem av kommunestyret i Give 1997–2006 og Vejle 2007–2010. I 1989 ble han nominert til Folketinget fra Horsens og Give kretser i Vejle amtskrets, og møtte som vararepresentant høsten 1993. Han har vært fast innvalgt siden høsten 1994. 
Året etter brøt Thulesen Dahl, Pia Kjærsgaard, Poul Nødgaard og Ole Donner med Fremskridtspartiet og dannet Dansk Folkeparti. Thulesen Dahl har øvet stor innflytelse på partiets profil som forsvarer av generøse velferdsordninger og sterkt innvandringskritisk, skjønt han ikke har vært noen markant talsmann på sistnevnte felt. Fra 2011 er han nestformann i Folketingets finansutvalg, hvor han var formann 2001–2011.
Han har vært leder i Dansk Folkeparti siden 2012 og valgt til Folketinget fra Sydjylland siden 1994. Thulesen Dahl var blant folketingsmedlemmene som i 1995 brøt med Fremskridtspartiet og dannet Dansk Folkeparti, hvor han satt som parlamentarisk leder 1998–2012. Thulesen Dahl regnes som en av strategene bak partiets gjennombrudd. Han har hatt et hovedansvar for utformingen av partiets økonomiske politikk.
Thulesen Dahl ble ridder av Dannebrogordenen i 2002.
EM i turn for menn 2004

Det 26. europamesterskapet i turn for herrer ble arrangert i Ljubljana i Slovenia 15. – 18. april 2004.
Hiroaki Sato

Japans herrelandslag

Hiroaki Sato spilte 15 landskamper for Japans herrelandslag.
Flintlås

Flintlås er en mekanisme som tidligere ble brukt til å avfyre et skytevåpen.
Flintlåsen er en utvikling av snapplåsen og ble konstruert av den franske maleren og våpensmeden Marin Bourgeois på begynnelsen av 1600-tallet. Mekanismens store fortrinn var kombinasjonen av fengstål og lokk til kruttpannen i en enkel enhet, kalt fengpanne. Dette reduserte antall deler og gjorde mekanismen enklere å produsere og mer driftssikker i bruk. Flintlåsen var den vanligste formen for avfyringsmekanisme for kruttvåpen fram til utviklingen av perkusjonslåsen på 1830-tallet.

Funksjon

Hoveddelene i en flintlås er hane og fengpanne. Begge var vanligvis montert på en låseplate skrudd fast i geværkolben der bakenden av løpet med kammeret lå an mot kolben. Både hanen og fengpannen er fjærbelastet, med slagfjæren (den som spente an mot hanen) vanligvis liggende på baksiden av låseplaten. På innsiden av låseplaten har hanen en anordning som tillater den å stå spent slik at den kan utløses av avtrekkeren.
Hanen har en bit flint som blir holdt fast i en liten skrustikke. Ved avfyring slår hanen framover (i noen få tilfeller bakover) slik at flinten treffer fengpannen. Fjæren som belastet fengpannen, gjør at slaget fra hanen vipper fengpannen opp og bakover og avdekker kruttet i fengpannen. Flinten skraper samtidig mot stålet og danner et lite regn av gnister. På grunn av fengpannens kurve, ble dette gnistregnet rettet mot fengpannen. Når fengkruttet blir antent av gnistene fra fengpannen, fyrte det av hovedladningen inne i løpet gjennom et lite fenghull fra fengpannen og inn i kammeret.
Reidar Morset

Andre verdenskrig

Reidar Morset var sønn av Peder og Marit Morset, og hadde seks brødre; Ola Morset, Oddmund Morset, Tormod Morset, Einar Morset, Helge Morset og Trond Morset. 
Familien ble hardt rammet av okkupasjonen. Faren ble engasjert i motstandsarbeid og var i 1942 og tidlig i 1943 sammen med familien aktiv i kurértrafikk mellom Trondheim og Sverige. Aktiviteten ble tidlig i 1943 rullet opp av Gestapo og natt til 1. mars samme år slo Gestapo og Rinnanbanden til mot Morset-familiens hjemgård Kleset i Selbu, og alle i familien måtte flykte. Rinnan og Gestapo var først og fremst ute etter å arrestere Tormod Morset, som de hadde funnet ut drev med illegal virksomhet.
Fire av morsetbrødrene klarte å flykte til Sverige. Reidar Morset, som gikk på lærerskolen i Levanger, tok seg fram på ski fra Levanger sentrum, via Frolfjellet og over grensen til Sverige. Han fikk god hjelp av en samekvinne som ga ham ly og så førte ham på rett veg. Moren Marit og yngstebror Trond ble igjen hos slektninger i Norge.
Faren Peder forsøkte også å flykte til Sverige sammen med sønnene Helge Morset og Oddmund Morset. De ble innhentet av tyske skitropper på Heggensetra ved Østrungen i Selbu. Oddmund ble skutt og drept i fluktforsøket, mens Peder og Helge ble arrestert.
Peder Morset ble henrettet på Kristiansten festning av okkupasjonsmakten. Helge Morset satt i fangenskap resten av krigen, på Vollan kretsfengsel i Trondheim, på Falstad og på Grini.
Familiens skjebne er fortalt i boken Og tok de enn vårt liv av Per Hansson. Boken ble oversatt til finsk, rumensk og russisk.

Radiogymnastikk

I 1949 begynte Morset, sammen med pianisten Inger Mikkelsen Røsoch, trimprogrammer i radio. Programmene ble et fast innslag i NRKs sendeskjema om morgenen eller formiddagen på hverdager. Morset sluttet sine trimprogrammer i NRK radio i 1982, etter en radiokarriere som strakk seg over 33 år.
Av yrke var Morset lærer. Han avsluttet sitt yrkesliv i skolen som skolesjef i Selbu kommune.

Utmerkelser

Morset ble i 1988 tildelt Kongens fortjenstmedalje i sølv.
HMS «LCG (L) 681» (1945)

HMS «LCG (L) 681» er et fartøy bygget i 1945 for The Royal Navy som landgangsfartøy. Hardanger Sunnhordlandske Dampskibsselskap (HSD) kjøpte skipet i 1947 med tanke på om bygge det om til ferge. Det ble solgt videre to år etter og anvendt som lekter.
Storstrategispill

Storstrategispill er strategispill som tar for seg strategi på øverste nivå, og dreier seg ofte om kontroll av en hel nasjon eller imperiums ressurser.
Storstrategi er oftest avgjort av det politiske styret i landet med råd fra stabssjefene og andre høyt rangerte innen det militære. Grunnet dens store skop og antallet personer involvert, angår oftest storstrategi hele befolkningen, men detaljene om selve implementeringen av strategien (som for eksempel en militærallianses bakenforliggende grunner), holdes ofte skjult. En storstrategi kan vare mange år og til og med mange generasjoner.
Et klassisk eksempel på moderne storstrategi er avgjørelsen fra de allierte i annen verdenskrig om å konsentrere seg om Tyskland først.
Dwight D. Eisenhower

Liv og karriere

Dwight D. Eisenhower var sønn av en møller, og gjorde karriere som offiser i hæren, hvor han ble general og sjef for landets styrker i 1942. I 1944 var han øverstkommanderende (SACEUR, Supreme Allied Commander Europe) for de alliertes krigføring på vestfronten, og hadde blant annet ansvaret for invasjonen i Normandie.
Han vant presidentvalget i 1952 over demokraten Adlai Stevenson, og ble gjenvalgt i 1956.

Politikk

Eisenhowers presidentperiode er kjent for en sterk økonomisk vekst enestående i amerikansk historie, samt en sterk militær opprustning. En del av styrkingen av landets forsvar var byggingen av det amerikanske motorveisystemet som ved siden av å bedre det innenlandske transportsystemet i fredstid, skulle effektivisere militær transport i krigstid. Autobahn-systemet i Tyskland var Eisenhowers inspirasjonskilde for denne satsingen i USA. I denne perioden ble mye militært utstyr gitt vekk mer eller mindre gratis til andre NATO-land, blant dem Norge, som fikk 200 jagerfly uten å betale en krone.
President Dwight D. Eisenhower var den første som tok i bruk TV-reklame, i valgkampene i 1952 og 1956. I 1952 var det om å gjøre å spille på Eisenhowers fortid som krigshelt. Reklamene fra 1956 viste vanlige velgere som stilte Eisenhower politiske spørsmål, og han svarte kort og direkte i et enkelt språk.